als_Latn dik_Latn sag_Latn
Iseni: Jemi gati të fitojmë tre pikë
Gjatë fundjavës edhe në ligën e dytë të Maqedonisë në futboll do të vazhdojnë betejat për pikë. Lideri Shkupi do të luaj si mysafir kundër Makedonija Gjorce Petrov në fushën e kësaj të fundit. Lidhur me këtë takim është prononcuar futbollisti më i ri i skuadrës dhe njëherësh reprezentues i U18 të Maqedonisë, Besar Iseni.
“Kemi punuar me intensitet të shtuar për të kthyer vetëbesimin në skuadër, nga fakti se kishim numër të madh të futbollistëve që ishin me virus. Dua të ceki se ekipi Makedonija Gj.P., nuk është skuadër për tu nënçmuar, pasi që gjysmësezonin e parë kishim shumë vështirësi ti fitojmë (1-0), mirëpo ne si ekip me punën që e bëjnë me disiplinën që kemi shpresoj se do t’i fitojmë. Jemi të gatshëm të fitojmë tre pikëshin dhe të kthejmë vetëbesimin dhe të festojmë fitoren e pare në gjysmësezonin e dytë”, ka thënë Iseni.
Ndeshja Makedonija Gj.P. – Shkupi luhet të dielën me fillim në orën 14:00 në stadiumin e lagjes Gjorçe Petrov. Të dielën do të luhet edhe ndeshja Drita-Kozhuv, kurse tre përballjet tjera janë caktuar për të shtunën, ku do të takohen: Gostivari-Vëllazërimi, Napredok-Euromilk dhe Skopje-Mlladost Dvor.
als_Latn als_Latn als_Latn als_Latn